NAMNA YA KUIMARISHA KILIMO NCHINI. 

Kilimo ni uti wa mgongo wa taifa letu. Inategemewa na watu wanaotoka katika maeneo mbalimbali nchini Kenya. Hatua ya serikali ya kuimarisha kilimo itawafanya vijana kupata kazi hata walio katika maeneo duni nchini. 
Hata hivyo, ili kuimarisha sekta hii ya Kilimo, mambo mengi yanahitaji kufanywa. Kwanza, serikali inafaa kuwasaidia wakulima kuuza mazao yao. Mazao mengine Kama vile matunda huoza haraka na hiyo basi hufaa Kuuzwa pindi tu, zinapotolewa mashambani. Isitoshe, serikali itakapouzia nchi zingine mazao yetu, pesa zitakazolipwa zitasaidia kuboresha sekta zingine. 
Pili, wakulima wanastahili kukumbatiwa ili kufunzwa mbinu za kisasa za kilimo na kuzika mbinu za jadi kama vile kutumia jembe katika kaburi la  Sahau. Mbinu za kale zinafanya mazao kuwa kidogo. na mwishowe, sekta ya Kilimo kurudi nyuma . Wakulima watafunzwa mbinu nyingi kama kutumia trekta ili kupalilia mashamba yao, kutumia mbolea ili kuongeza rotuba ardhini na kadhalika. 
Aidha, mradi wa unyunyuziaji maji unafaa kuanzishwa katika maeneo yanayosifika kuwa na ukame na hii itakuwa njia mwafaka ya kufukuza baa la njaa nchini. Mazao yatakuwa mengi mradi huu unapoekezwa .Unyunyuziaji wa maji utasaidia mimea kustawi na kutoa mazao bora zaidi yenye manufaa . Vilevile, wakulima wakipewa mikopo ya kununua vifaa vya kilimo, itawaendeleza. Vifaa hivyo vitafanya ukulima ufanyike haraka zaidi bila changamoto au mshikamano wowote. 
Wakulima hususan  wanaotoka mashinani hawana uwezo wakufadhili ukulima wao.Hali kadhalika, mipango ifanywe ili maonyesho ya kilimo yapewe kipaumbele na kufikishwa mashinani. Maonyesho haya yatawafunza na kuwafanya watu wawe na azma ya kuingia katika kilimo biashara. Hii itawapa fursa ya kuepuka na magonjwa kama vile maumivu ya mifupa yanayotokana na kazi za kiofisi. Wakulima watafunzwa njia mbalimbali za kuboresha ukulima wao.
Jambo lingine ni kuwa somo la kilimo lifanywe kuwa la lazima ili hata wanafunzi waweze kuwa wakulima bora watakaoendeleza taifa siku za usoni. Aghalabu, wanafunzi wengi nchini hawalipendi somo hili na hulikataa ilhali ni bora zaidi kuliko masomo mengine kama hisabati na historia. 
Isitoshe, wakulima wahimizwe kupanda vyakula vinavyoweza kuhimili kiangazi shambani. Vyakula hivyo navyo ni kama vile mihogo, viazi, miwa na mengineo mengi. Vinahitaji maji kidogo tu ili viweze kukuwa, Wakifanya hivyo kutakuwa na faida nyingi zikiwemo wanafunzi kuenda shuleni bila shida yeyote, uchumi wa Kenya utaendelea, kupunguza uchochole nchini na lishe bora kwa watu wote .Mazao sanasana huharibika yasipohifadhiwa vizuri Kwa sababu yanaweza kuvamiwa na wadudu kama vile viwavi. Hivyo bavi, mbinu za kisasa za Kuhifadhi mazao zinastahili kutumiwa na wakulima, kwa mfano, Kuweka katika maghala , Mazao yanayohitaji kuhifadhiwa pahali palipo na baridi yatawekwa katika jokofu. Serikali pia ikipunguza ushuru, watu wengi watakuwa na motisha ya kufanya ukulima kwa sababu gharama itakuwa chini.Huko mashinani, baraste zinahitaji kutengenezwa ili usafirishaji wa mazao uwe rahisi zaidi. Vyakula vinayoharibika haraka vitapelekwa sokoni na kutumika kabla kuharibika. Kutakuwa hakuna hasara yoyote ile na wakulima Iwatapata faida chungu nzima. Mambo niliyoyataja yataleta maendeleo nchini pindi zina poekezwa. Umaskini utafukuzwa na watu hawatateseka katika nchi yetu ya Kenya. 

Question: Nini huongeza rotuba ardhini
Answer: Kutumia mbolea